ધારી પોલીસ સ્ટેશનના બે પોલીસ કોન્સ.ને એક જ વ્યક્તિના ધરે ઇગ્લીશ દારૂ હોવાની અલગ-અલગ બાતમીદારોએ માહિતી આપેલ હતી. જે આધારે ધારી નવી વસાહત ખાતે રહેતાં રમેશભાઇ મકવાણાના મકાને પંચો સાથે રેઇડ કરતાં મકાનના ધાબા (છત) ઉપરથી રોયલ સ્ટાઇલ જીન ની પ્રરપ્રાંતના દારૂની કૂલ બોટલ-૧૯ કિ.રૂા.૭૬૦૦/- નો મુદામાલ મળી આવેલ હતો. જેથી સદરહું મકાનના માલીક રમેશભાઇ બાબુભાઇ મકવાણા રહે.ધારી નવી વસાહત વાળાની પૂછપરછ કરતાં તેઓ કયારેય કોઇ પ્રકારનો દારૂ લાવેલ નથી. કે દારૂ પીતા પણ નથી અને આગલી રાત્રે મારી છત ઉપર કાંઇક અવાજ આવતો હતો પરંતુ ચોમાસા જેવું વાતાવરણ હોય હું જોવા ગયેલ નથી. આ દારૂ મને ખોટા કેસમાં ફીટ કરવા માટે કોઇ મૂકી ગયેલ છે. તેવી વિગત જણાવતા પોલીસ પણ ચોંકી ઉઠી હતી આખરે બાતમીદારોને જ પૂછતાં સીરાજ વલીભાઇ ઓઠ્ઠા રહે.ધારી અને સતીષ ડેડાણીયાએ જણાવ્યું હતું કે દારૂ પોતે જ ત્યાં મૂકેલો હતો અને રહસ્ય ખૂલતાં ધારીના પીએસઆઇ કે.ડી.ગોહિલે મકાન માલિકની વાતમાં સત્યતા જણાતા ઇલીયાસ મુસાભાઇ સૈયદ રહે.ધારી ખોજાપા શેરી તા.ધારી, સીરાજભાઇ વલીભાઇ ઓઠા રહે.નવી વસાહત ધારી, સતીષભાઇ કરશનભાઇ ડેડાણીયા રહે.વેકરીયાપરા ધારી, નીતીનભાઇ પુનાભાઇ બાભણીયા રહે.ઉના મોદસર હઝરત શાહપીરની દરગાહ પાછળ તા.ઉના જી.ગીરસોમનાથની ધરપકડ કરી કાર્યવાહી હાથ ધરી હતી.